钦定古今图书集成/明伦汇编/闺媛典/第072卷 > 吴汝乔妻林琼娘
## 钦定古今图书集成/明伦汇编/闺媛典/第072卷 > 吴汝乔妻林琼娘

按《福建通志》：“林琼娘，吴汝乔妻。年十九，夫亡，遗孤数
月，母强改嫁，林怒，坠高楼不死，复屡自经，并救免。偕
小姑侃娘𦈞纑存活。及子长，娶妇李氏，生孙未阅岁。
万历九年水灾，三妇登楼以避。时有掌筏者招同济，
林顾姑媳曰：‘死则死耳，岂可与男子同渡乎’？”抱子没
而死。